CELEX: 62019TN0052
Language: lt
Date: 2019-01-28 00:00:00
Title: Byla T-52/19: 2019 m. sausio 28 d. pareikštas ieškinys byloje AH / Eurofund

25.3.2019   
            
            
               LT
            
            
               Europos Sąjungos oficialusis leidinys
            
            
               C 112/43
            
         
      2019 m. sausio 28 d. pareikštas ieškinys byloje AH / Eurofund
      
      (Byla T-52/19)
      (2019/C 112/52)
      Proceso kalba: prancūzų
      
         Šalys
      
      
         Ieškovas: AH, atstovaujamas advokato N. de Montigny
      
         Atsakovas: Europos gyvenimo ir darbo sąlygų gerinimo fondas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. kovo 22 d. Europos gyvenimo ir darbo sąlygų gerinimo fondo sprendimą, kuris ieškovui perduotas per jo patarėją, įteikiant jam raštą, kurį parengė šios agentūros konsultantas advokatų biuras Beauchamps, kiek jame atmestas jo skundas, kuriame teigiama, kad buvo pažeistos privačių ir asmens duomenų apsaugos taisyklės, jo prašymas atlikti tyrimą šiuo klausimu ir prašymas atlyginti žalą, kuriuos pareiškėjas 2018 vasario 2 d. per savo patarėją;
               
            
                  —
               
               
                  priteisti iš atsakovo 30 000 EUR sumą kaip kompensaciją už neturtinę žalą, patirtą dėl „data breach“ ir dėl 2018 m. vasario 2 d. pateikto prašymo atmetimo;
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi septyniais pagrindais.
      
                  1.
               
               
                  Pirmasis ieškinio pagrindas grindžiamas ginčijamo sprendimo neteisėtumu, nes tą sprendimą priėmė ne kompetentinga paskyrimų tarnyba, o išorės advokatų biuras, neturintis įgaliojimų šiuo klausimu.
               
            
                  2.
               
               
                  Antrasis ieškinio pagrindas grindžiamas tuo, kad buvo pažeista gero administravimo pareiga, pareiga suteikti pagalbą ir Europos Sąjungos pareigūnų tarnybos nuostatų (toliau – Pareigūnų tarnybos nuostatai) 22 ir 24 straipsniai, nes atsakovas atmetė prašymą neatlikęs administracinio tyrimo.
               
            
                  3.
               
               
                  Trečiasis ieškinio pagrindas grindžiamas tuo, kad buvo pažeista pareiga motyvuoti, teisė į gynybą ir visų pirma teisė būti išklausytam, taip pat rūpestingumo pareiga.
               
            
                  4.
               
               
                  Ketvirtasis ieškinio pagrindas grindžiamas tuo, kad buvo pažeistas Pareigūnų tarnybos nuostatų 26 straipsnis ir nuostatos, taikomos teisės į asmens duomenų apsaugą srityje.
               
            
                  5.
               
               
                  Penktasis ieškinio pagrindas grindžiamas interesų konfliktu ir tuo, kad buvo pažeistos objektyvumo, nešališkumo ir administracinio nepriklausomumo pareigos.
               
            
                  6.
               
               
                  Šeštasis ieškinio pagrindas grindžiamas piktnaudžiavimu įgaliojimais.
               
            
                  7.
               
               
                  Septintasis ieškinio pagrindas grindžiamas tuo, kad buvo pažeistas Pareigūnų tarnybos nuostatų 17 straipsnis ir buvo nesilaikyta konfidencialumo, būdingo darbuotojų teises ginančių organizacijų veiklai, kurią vykdyti turi teisę visi darbuotojai.